# Bori

### A Wikipédiából, a szabad lexikonból.

Bori, (szlovákul Bory) község Szlovákiában, a Nyitrai kerület Lévai járásában. 2001-ben 333 lakosából 180 szlovák és 152 magyar volt.

## [szerkesztés] Fekvése

Lévától 12 km-re délkeletre a Búr patak partján fekszik.

## [szerkesztés] Története

A falu egykor királyi birtok volt, melyet Szent László király sógorának a Hontpázmány nembeli Lampert comesnek adott. Írott forrásban 1135-ben említik először, amikor birtokosa a bori határrészen három eke földet a bozóki premontrei apátságnak adományozott. Ősi birtokosa a Bory család volt, későbbi birtokosai Mohácsig a Borfői, Tarjány, Szúdy családok voltak. A 16. századtól a Libády, majd a Pomoti és Dalotti családok voltak főbb birtokosai. A községben a reformációnak ősi gyökerei vannak. A község református lelkipásztora Körmendy György hitéért gályarabságot is szenvedett, emléktáblája a templom falán áll. A nagy üldöztetés után Bori egyike volt annak a hét református gyülekezetnek, amely a Hont vármegyében megmaradhatott. Később a református magyar lakosság megfogyatkozott és egyre több katolikus szlovák települt a községbe. 1910-ben 362, többségben magyar lakosa volt, jelentős szlovák kisebbséggel. A trianoni békeszerződésig Hont vármegye Báti járásához tartozott. A II. világhábrú utáni kitelepítések következtében a lakosság aránya mára megfordult és már a szlovákok vannak többségben.

## [szerkesztés] Nevezetességei

- Református temploma a 17. században a régi templom alapjain épült. Tornyát 1857-ben építették.
- A Bory-kastély a 19. században épült klasszicista stílusban.
- Borospincéi közül különösen a 17. századból származó Lestár-pince nevezetes, mely a hagyomány szerint egykor a török elleni menedékül is szolgált.
- Szent Teréz tiszteletére szentelt római katolikus temploma 2002-ben épült.

## [szerkesztés] Híres emberek

- A községben született 1914. november 10-én Horváth Zsigmond református püspök.
- A hagyomány szerint a faluból származott Drégely hős kapitánya Szondi György két apródjának egyike.
- Körmendy György a falu református lelkésze hitéért gályarabságot szenvedett.
- Szúdy József 1848-as honvédnek, a falu történetére vonatkozó fontos feljegyzései maradtak fenn.

## [szerkesztés] Külső hivatkozások

- Községinfó
- Bori Szlovákia térképén
- Horváth Zsigmond életrajza

A Lévai járás települései
Léva (Levice) Alsópél (Dolný Pial) · Alsószecse (Dolná Seč) · Alsószemeréd (Dolné Semerovce) · Bajka (Bajka) · Baka (Devičany) · Bakabánya (Pukanec) · Bakaszenes (Uhliská) · Barsbese (Beša) · Barsendréd (Ondrejovce) · Barsvárad (Tekovský Hrádok) · Bát (Bátovce) · Berekalja (Podlužany) · Borfő (Brhlovce) · Bori (Bory) ·Csata (Čata) · Csejkő (Čajkov) · Cseke (Čaka) · Dalmad (Domadice) · Deménd (Demandice) · Derzsenye (Drženice) · Egeg (Hokovce) · Ény (Iňa) · Érsekkéty (Keť) · Fakóvezekény (Plavé Vozokany) · Farnad (Farná) · Feled(Jesenské) · Felsőpél (Horný Pial) · Felsőszecse (Horná Seč) · Felsőszemeréd (Horné Semerovce) · Felsőtúr (Horné Turovce) · Garamkelecsény (Hronské Kľačany) · Garamkeszi (Hronské Kosihy) · Garamkovácsi (Kozárovce) · Garamlök (Lok ) · Garamsalló (Šalov) · Garamszentgyörgy (Jur nad Hronom) · Garamszőlős (Rybník) · Garamtolmács (Tlmače) · Garamújfalu (Nová Dedina) · Gyerk (Hrkovce) · Hontbagonya (Bohunice) · Hontalmás (Jabloňovce) · Hontbesenyőd (Pečenice) · Hontfüzesgyarmat (Hontianska Vrbica) · Hontnádas (Hontianske Trsťany) · Ipolybél (Bielovce) · Ipolyfödémes (Ipeľské Úľany) · Ipolypásztó (Pastovce) · Ipolyság (Šahy) · Ipolyszakállos (Ipeľský Sokolec) · Ipolyvisk (Vyškovce nad Ipľom) · Kálna (Kalná nad Hronom) · Kereskény (Krškany) · Kétfegyvernek (Zbrojníky) · Kiskoszmály (Malé Kozmálovce) · Kisóvár (Starý Hrádok) · Kisölved (Malé Ludince) · Kistompa (Tupá) · Kural (Kuraľany) ·Lekér (Hronovce) · Lontó (Lontov) · Lüle (Lula) · Málas (Málaš) · Mohi (Mochovce) · Nagygyőröd (Veľký Ďur) · Nagykoszmály (Veľké Kozmálovce) · Nagyod (Vyšné nad Hronom) · Nagyölved (Veľké Ludince) · Nagysalló (Tekovské Lužany) · Nagytúr (Veľké Turovce) · Nemesoroszi (Kukučínov) · Nyírágó (Nýrovce) · Óbars (Starý Tekov) · Oroszka (Pohronský Ruskov) · Palást (Plášťovce) · Peszektergenye (Sikenica) · Sáró (Šarovce) · Szalatnya (Slatina) · Szántó (Santovka) · Százd (Sazdice) · Szete (Kubáňovo) · Töhöl (Tehla) · Tőre (Turá) · Újbars (Nový Tekov) · Vámosladány (Mýtne Ludany) · Zalaba (Zalaba) · Zselíz (Želiezovce) · Zsember (Žemberovce) · Zsemlér (Žemliare)

A lap eredeti címe "http://hu.wikipedia.org../../../b/o/r/Bori.html"

Kategória: Szlovákia települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Slovenčina